Public procurement notice: Contract Notice
Published: 2024-05-30
Buyer: Kolding kommune
Country: DK
Region: DK032
Contract type: Services
Procedure: Restricted procedure
CPV classification: 85100000: Health services
Estimated value: 55495000 DKK
Submission deadline: 2024-07-01
Award criteria: price, quality

Technical requirements: Ordregiver vurderer at den lempelige ordning kan anvendes, da CPV-kode der udbydes på grundlag af er omfattet af Udbudslovens afsnit III, det såkaldte "light-regime".
Udbuddet vedrører levering af sundhedsfaglige vikarydelser til Kolding Kommunes social–og arbejdsmarkedsforvaltning. Udbuddet offentliggøres som 2 delaftaler. Delaftale 1 vedrører levering af vikarer til det psykiatriske område, mens delaftale 2 vedrører levering af vikarer til neuro –og handicapområdet. Alle institutioner hos Ordregiver er berettiget til at bruge begge delaftaler. 

Delaftalerne er ikke opdelt på grundlag af institutioner, afdelinger, bosteder mv., men handler udelukkende om hvilken vikarydelse, herunder kompetencer, erfaringer mv., som bestilleren hos Ordregiver har brug for. Det er derfor muligt for alle bestillende enheder i social –og arbejdsmarkedsforvaltningen at bruge begge delaftaler. De bestillende enheder er dog forpligtet til at anvende den delaftale, som de vurderer bedst opfylder de vikarbehov de har. 

Proceduren for tildeling af delaftalerne gennemføres efter Udbudslovens afsnit III. Proceduren gennemføres som en begrænset konkurrence. Det betyder at enhver, som ikke er omfattet af udelukkelsesgrundene og opfylder egnethedskriterierne, kan søge om at blive prækvalificeret. Ordregiver prækvalificerer 5 ansøgere pr. delaftale, som herefter vil blive inviteret til at afgive tilbud. Det er muligt for Ansøger at søge om at blive prækvalificeret på –og afgive tilbud på - begge delaftaler. Det er således også muligt at vinde begge delaftaler.
Ansøger skal opfylde følgende egnethedskrav til teknisk og faglig formåen for at være egnet som tilbudsgiver på delaftale 1 og -eller 2, jf. Udbudslovens § 143:
•	Ansøger skal dokumentere 2 sammenlignelige referencer pr. delaftale med en samlet eller forventet aftaleværdi på mindst DKK 2.000.000,00 pr. reference
Ved en ”sammenlignelig” reference, forstås at Ansøger, hos hver reference, har leveret mindst 3 ud af 5 af de vikargrupper som er angivet bilag 2A og –eller bilag 2B.
For delaftale 1, er det et krav at størstedelen af de vikarer man har leveret, har vedrørt psykiatriske vikarydelser som omfattes af dette udbuds delaftale 1. Ved ”størstedelen”, forstås mere end halvdelen.
For delaftale 2, er det et krav at størstedelen af de vikarer man har leveret, har vedrørt neuro og –eller handicap vikarydelser, som omfattes af dette udbuds delaftale 2. Ved ”størstedelen”, forstås mere end halvdelen.
En nærmere beskrivelse af delaftalernes opgaver og omfang er beskrevet i afsnit 3.1 - 3.2.
Grundet kravet om at størstedelen af vikarydelserne skal have relateret sig til enten psykiatriske eller neuro/handicap vikarydelser, er det ikke muligt at bruge den samme reference til at byde på delaftale 1 og delaftale 2. Ansøger skal derfor dokumentere 2 referencer, som angivet ovenfor, for hver delaftale.
Endvidere gælder der følgende krav til referencer:
•	Hvis referencen er en afsluttet aftale, må den højest gå 3 år tilbage i tiden, regnet fra ansøgningsfristen.
•	Hvis referencen er en igangværende aftale, skal aftalen have været igangværende i mindst 6 måneder, regnet fra ansøgningsfristen. Igangværende aftaler kan højest medtages 2 år ud i fremtiden, regnet fra ansøgningsfristen, også hvis aftalen er et løbende aftaleforhold uden udløbsdato. Optioner kan medregnes i ovenstående
Aftaler med referencen som er afsluttet, skal basere sin aftaleværdi på den samlede, faktiske værdi. Hvis aftale med referencen fx blev påbegyndt i 2016 og afsluttet i 2023, kan aftalen højest regnes tilbage til datoen for ansøgningsfristen i 2021, da dette er 3 år før ansøgningsfristen
Aftaleværdien for vikarydelser som endnu ikke er, men forventes leveret fremadrettet, skal basere sig på de mest retvisende estimater for aftaleværdi. Der stilles ikke krav til hvordan den mest retvisende fremadrettede aftaleværdi udregnes. Ordregiver vil dog altid acceptere estimater som stammer fra referencen man har angivet.  Hvis Ansøger fx angiver en reference som har været igangværende i 6 måneder, regnet fra ansøgningsfristen, kan Ansøger angive den estimerede værdi af aftalen for perioden juni 2024 til juni 2026.
I det omfang at en angivet reference både har vikarydelser som er leveret (afsluttet) og ydelser som forventes leveret, skal aftaleværdien udregnes på baggrund af det som er angivet ovenfor for hhv. de leverede og de forventede vikarydelser. Hvis Ansøger fx angiver en igangværende aftale som er påbegyndt i 2022 og forventes afsluttet i 2028, kan Ansøger inddrage værdien af aftalen fra 2022 til 2026, hvor aftaleperioden 2022 – juni 2024 skal baseres på den faktiske aftaleværdi for denne periode, mens værdien for perioden juli 2024 – juni 2026 skal baseres på de mest retvisende estimater.
Ansøger skal angive oplysninger om referencer i bilag 5.
Ansøger skal opfylde følgende egnethedskrav til økonomisk og finansiel formåen for at være egnet til at afgive tilbud på delaftale 1 og -eller 2, jf. Udbudslovens § 142:
•	Positiv egenkapital i Ansøgers seneste 2 regnskabsår
•	Omsætning på mindst DKK 4.000.000,00 i Ansøgers senest offentliggjorte regnskabsår
Ansøger skal afgive oplysninger herom i bilag 5.
Ordregiver vil vægte det positivt at Ansøger har en høj egenkapital. Point for egenkapital vil blive tildelt ved brug af nedenstående formel. Der gives 10,00 point til ansøgere som har 20.000.000,00 kr. i positiv egenkapital eller mere. Der gives 0,00 point til selskaber som har 0,00 kr. i positiv egenkapital. Indenfor dette spænd (0,00 – 20.000.000,00 kr.), tildeles der point i.fh.t. hvor meget egenkapital Ansøger havde ved de seneste 2 offentliggjorte regnskabsår. Gennemsnittet af egenkapital for de 2 regnskabsår danner herefter grundlaget for tildeling af point, jf. eksemplet nedenfor. Selskaber som har negativ egenkapital i et -eller begge regnskabsår, overholder ikke egnethedskriterierne og kan derfor ikke tages i betragtning til at blive prækvalificeret, jf. afsnit 6.2.
Point for regnskab=(egenkapital/20.000.000,00)*10


Winner: Comdia ApS